**14**

**กุ้งกุลาดำ**

**ปี 2562**

**เนื้อที่เลี้ยง** รวมทั้งประเทศ 10,964 ไร่ **เพิ่มขึ้น** จากปีที่แล้ว 301 ไร่ หรือร้อยละ 2.82

**ปริมาณการผลิต**  รวมทั้งประเทศ 14,139 ตัน **เพิ่มขึ้น** จากปีที่แล้ว 583 ตัน หรือร้อยละ 4.30

**ผลผลิตต่อไร่ต่อปี** รวมทั้งประเทศ 1,290 กิโลกรัมต่อไร่ **เพิ่มขึ้น** จากปีที่แล้ว 19 กิโลกรัมต่อไร่

หรือร้อยละ1.49

**คำชี้แจง** ปริมาณการผลิตกุ้งกุลาดำที่รายงานนี้เป็นผลผลิตรวมทั้งหมดในประเทศที่ขายและรายงานโดยมีหนังสือกำกับการจำหน่ายสัตว์น้ำ (MD) รวมถึงที่ผลิตขายโดยไม่ออกMD ซึ่งประมาณค่าจากผลผลิตที่เกิดจากลูกพันธุ์ที่มีการขายแบบมีหนังสือกำกับการจำหน่ายลูกพันธุ์สัตว์น้ำ (FMD) หรือไม่ก็ได้

**สถานการณ์การผลิต**

ปริมาณการผลิตและเนื้อที่เลี้ยงกุ้งกุลาดำปี 2562 มีแนวโน้มเพิ่มขึ้นเล็กน้อยจากปี 2561 โดยปกติแล้วเกษตรกรผู้เลี้ยงกุ้งกุลาดำจะเป็นเกษตรกรรายเดิมซึ่งมีความชำนาญในการเลี้ยงกุ้งกุลาดำ และเลี้ยงตามคำสั่งซื้อของลูกค้าประจำ ผู้ส่งออกสามารถปรับตัวและบริหารจัดการการขนส่งได้ดีขึ้นหลังจากที่ประสบปัญหาการยกเลิกเที่ยวบินจากภูเก็ตไปฮ่องกง โดยปรับเปลี่ยนไปส่งออกทางสนามบินสุราษฎร์ธานีและสุวรรณภูมิเพิ่มขึ้น นอกจากนี้  
เกษตรกรผู้เลี้ยงกุ้งขาวแวนนาไมในบางพื้นที่ เช่น จังหวัดจันทบุรี เปลี่ยนกลับมาเลี้ยงกุ้งกุลาดำ เนื่องจากมีความต้องการของตลาดเพิ่มมากขึ้น ทั้งตลาดภายในประเทศและตลาดจีน ในรูปแบบกุ้งต้ม ณ ปากบ่อ และกุ้งมีชีวิตสำหรับผลผลิตต่อไร่ของกุ้งกุลาดำเพิ่มขึ้น เนื่องจากเกษตรกรนิยมเลี้ยงกุ้งขนาดใหญ่มากขึ้น เพราะตลาดมีความ

ต้องการและมีราคาสูง รวมทั้งมีการบริหารจัดการที่ดี ปล่อยกุ้งในอัตราที่เหมาะสม ทำให้กุ้งเติบโตและมีอัตรารอดดี ส่งผลให้ภาพรวมปริมาณการผลิตทั้งประเทศเพิ่มขึ้นด้วย