5

สับปะรดโรงงาน

ปี 2562

เนื้อที่เก็บเกี่ยว รวมทั้งประเทศ 486,680 ไร่ ลดลง จากปีที่แล้ว 81,714 ไร่ หรือร้อยละ 14.38

ผลผลิต รวมทั้งประเทศ 1.68 ล้านตัน ลดลง จากปีที่แล้ว 669,584 ตัน หรือร้อยละ 28.48

ผลผลิตต่อเนื้อที่เก็บเกี่ยว ทั้งประเทศ 3,455 กิโลกรัมต่อไร่ ลดลง จากปีที่แล้ว 681 กิโลกรัมต่อไร่ หรือ ร้อยละ 16.47

สถานการณ์การผลิต

เนื้อที่เก็บเกี่ยวทั้งประเทศคาดว่าลดลงจากปีที่แล้ว เนื่องจากปี 2560 และ2561 เกษตรกรลดเนื้อที่เพาะปลูกลง โดยปรับเปลี่ยนไปปลูกพืชอื่น เช่น มันสำปะหลังโรงงาน ข้าวโพดเลี้ยงสัตว์ เป็นต้น บางส่วน ปล่อยทิ้งไม่ดูแล รวมทั้งเกษตรกรรายใหม่บางรายยกเลิกพื้นที่เคยเช่าปลูกสับปะรดคืนนายทุน เพราะมีปริมาณผลผลิตเกินความต้องการของตลาด ทำให้ราคาสับปะรดที่เกษตรกรขายได้มีราคาลดลงอย่างต่อเนื่องตั้งแต่เดือนพฤษภาคม 2560 ถึงเดือนกรกฎาคม 2561 ส่วนผลผลิตและผลผลิตต่อไร่ คาดว่าลดลง เนื่องจากราคา  
ไม่จูงใจให้บำรุงดูแลต้นสับปะรด โดยลดการใช้ปุ๋ย ฮอร์โมนต่างๆ รวมทั้ง ลดการใช้ฮอร์โมนชักนำการออกดอก รวมทั้งได้รับผลกระทบจากสภาพอากาศร้อน และแห้งแล้ง ตั้งแต่เดือนมกราคม ถึงเมษายน 2562 ส่งผลให้  
ต้นสับปะรดไม่สมบูรณ์ บางส่วนไม่ออกดอก ผลแคระแกร็นไม่มีน้ำหนัก และไม่สามารถใช้ฮอร์โมนชักนำการออกดอกในช่วงปลายปีได้

ภาคเหนือ เนื้อที่เก็บเกี่ยวคาดว่าลดลงเนื่องจากราคาที่เกษตรกรขายได้ลดลง เกษตรกรบางส่วนปรับเปลี่ยนไปปลูกพันธุ์บริโภคสดเพื่อส่งออกไปประเทศจีน เช่นจังหวัดเชียงราย เปลี่ยนไปปลูกพันธุ์ภูแล  
บางแหล่งเปลี่ยนไปปลูกข้าวโพดเลี้ยงสัตว์ เช่น จังหวัดพะเยา ลำปาง อุตรดิตถ์ เพชรบูรณ์ เป็นต้น สำหรับผลผลิตต่อไร่คาดว่าลดลง เนื่องจากราคาไม่จูงใจให้บำรุงดูแลต้นสับปะรด เช่น ลดการใช้ปุ๋ย และฮอร์โมนต่างๆ รวมทั้งได้รับผลกระทบจากสภาพอากาศร้อน และแห้งแล้ง ส่งผลให้ภาพรวมผลผลิตลดลง

ภาคตะวันออกเฉียงเหนือ เนื้อที่เก็บเกี่ยวคาดว่าลดลง เนื่องจากราคาที่เกษตรกรขายได้มีราคาลดลงทำให้เกษตรกรบางรายปรับเปลี่ยนไปเป็นไร่นาสวนผสม เช่นปลูกกล้วย มะละกอ ในจังหวัดเลย และบึงกาฬ เป็นต้น สำหรับผลผลิตต่อไร่คาดว่าลดลง เนื่องจากราคาไม่จูงใจให้บำรุงดูแลต้นสับปะรด เช่น ลดการใช้ปุ๋ย และฮอร์โมนต่างๆ รวมทั้งได้รับผลกระทบจากสภาพอากาศร้อน และแห้งแล้ง ส่งผลให้ภาพรวมผลผลิตลดลง

ภาคกลาง เนื้อที่เก็บเกี่ยวคาดว่าลดลงโดยแหล่งผลิตที่สำคัญ ได้แก่จังหวัดประจวบคีรีขันธ์ ราชบุรี กาญจนบุรี และเพชรบุรี เกษตรกรรื้อต้นสับปะรดทิ้ง และปรับเปลี่ยนไปปลูกพืชอื่น เช่น ว่านหางจระเข้ มะม่วง ขนุน อ้อยโรงงาน และมันสำปะหลังโรงงาน เป็นต้น บางส่วนปล่อยไร่สับปะรดทิ้งร้าง ไม่มีการดูแล เนื่องจากราคาสับปะรดส่งโรงงานตกต่ำตั้งแต่ปี 2560 ประกอบกับฝนทิ้งช่วงนานหลายเดือน อากาศร้อนและแห้งแล้ง ต้นสับปะรดเสียหายมาก ส่วนแหล่งผลิตภาคตะวันออกได้แก่จังหวัด ตราด ระยอง และชลบุรี ลดลงจากที่เกษตรกรปรับเปลี่ยนสายพันธุ์จากสับปะรดโรงงานเป็นสับปะรดบริโภค เช่น พันธุ์ตราดสีทอง พันธุ์ทองระยอง เป็นต้น ประกอบกับบางส่วนปรับเปลี่ยนพื้นที่ ไปเป็นพื้นที่อุตสาหกรรม และหมู่บ้านจัดสรร สำหรับผลผลิตต่อไร่ คาดว่าลดลง เนื่องจากราคาไม่จูงใจ ส่งผลให้เกษตรกรลดการดูแลรักษา เช่น ลดการใช้ปุ๋ย และฮอร์โมนต่างๆ ลดการใช้ฮอร์โมนชักนำการออกดอก รวมทั้งได้รับผลกระทบจากสภาพอากาศร้อนและแห้งแล้งตั้งแต่เดือนมกราคม 2562 ทำให้ต้นไม่สมบูรณ์และไม่ออกดอก

-2-

ภาคใต้ เนื้อที่เก็บเกี่ยวคาดว่าลดลง เนื่องจากเกษตรกรรื้อสับปะรดที่ปลูกแซมในสวนยางพารา เนื่องจากต้นยางพาราโต ประกอบกับสับปะรดราคาตกต่ำ ได้แก่จังหวัดสุราษฏร์ธานี นครศรีธรรมราช และพัทลุง ส่วนจังหวัดกระบี่ เกษตรกรปรับเปลี่ยนไปปลูกสับปะรดพันธุ์ภูเก็ตแทนพันธุ์ปัตตาเวีย สำหรับผลผลิต  
ต่อไร่คาดว่าลดลง เนื่องจากราคาไม่จูงใจให้บำรุงดูแลต้นสับปะรด ทำให้ภาพรวมผลผลิตลดลงด้วย

เอกสารฉบับร่าง สำหรับการประชุมคณะกรรมการพัฒนาคุณภาพข้อมูลด้านการเกษตร วันพุธที่ 25 กันยายน 2562 ห้ามเผยแพร่