# 8

# ยางพารา

# ปี 2562

**เนื้อที่กรีดได้** รวมทั้งประเทศ 20.455 ล้านไร่ **เพิ่มขึ้น** จากปีที่แล้ว 0.433 ล้านไร่ หรือร้อยละ 2.16

**ผลผลิต** รวมทั้งประเทศ 4.985 ล้านตัน **เพิ่มขึ้น** จากปีที่แล้ว 171,327 ตัน หรือร้อยละ 3.56

**ผลผลิตต่อเนื้อที่กรีดได้** ทั้งประเทศ 244 กิโลกรัมต่อไร่ **เพิ่มขึ้น** จากปีที่แล้ว 4 กิโลกรัมต่อไร่

หรือร้อยละ 1.67

## สถานการณ์การผลิต

เนื้อที่กรีดได้เพิ่มขึ้นในทุกภาค เนื่องจากการขยายเนื้อที่ปลูกใหม่ในปี 2556 จากราคาที่เกษตรกรขายได้  
ในปี 2556 ยางแผ่นดิบชั้น 3 เฉลี่ยกิโลกรัมละ 74.75บาท จึงจูงใจให้เกษตรกรขยายพื้นที่โดยปลูกแทนพื้นที่   
พืชไร่ไม้ผล พื้นที่นา และปลูกแทนต้นยางพาราที่อายุมากให้ผลผลิตน้อย เริ่มกรีดได้ในปีนี้ สำหรับผลผลิตต่อ  
เนื้อที่กรีดได้คาดว่าเพิ่มขึ้น เนื่องจากภาคใต้ซึ่งเป็นแหล่งผลิตที่สำคัญเนื้อที่กรีดยางได้ส่วนใหญ่เป็นต้นยางพารา  
ซึ่งอยู่ในช่วงอายุที่ให้ผลผลิตสูง ประกอบกับปริมาณน้ำฝนมีเพียงพอต้นยางสมบูรณ์ดี ถึงแม้ว่าภาคเหนือและ  
ภาคตะวันออกเฉียงเหนือจะประสบภัยแล้ง ฝนทิ้งช่วงนานตั้งแต่เดือนกุมภาพันธ์ – กรกฎาคม 2562 ทำให้ต้นยางไม่สมบูรณ์น้ำยางออกได้น้อยลง อย่างไรก็ตามภาพรวมผลผลิตทั้งประเทศยังคงเพิ่มขึ้น

**ภาคเหนือ** เนื้อที่กรีดได้ในปี 2562 เพิ่มขึ้นเนื่องจากยางพาราที่ปลูกในปี 2556 ซึ่งเกษตรกรขยายพื้นที่ปลูกยางพาราในพื้นที่ว่างเปล่าและปลูกแทนข้าวโพดเลี้ยงสัตว์ เริ่มกรีดได้ในปีนี้ สำหรับผลผลิตต่อเนื้อที่กรีดได้  
คาดว่าลดลง เนื่องจากปี 2562 ประสบปัญหาภัยแล้งช่วงกลางปีทำให้ต้นยางไม่สมบูรณ์น้ำยางออกได้น้อยลงประกอบกับบางส่วนมีต้นยางที่มีอายุอยู่ในช่วงให้ผลผลิตต่ำ

**ภาคตะวันออกเฉียงเหนือ** เนื้อที่กรีดได้ในปี 2562 เพิ่มขึ้นเนื่องจากยางพาราที่ปลูกในปี 2556 โดยเกษตรกรขยายพื้นที่ปลูกยางพาราในพื้นที่ว่างเปล่า ปลูกแทนที่นาดอน มันสำปะหลัง เริ่มกรีดได้ในปีนี้สำหรับผลผลิตต่อเนื้อที่กรีดได้คาดว่าลดลงเนื่องจากปี 2562 ประสบปัญหาภัยแล้งช่วงกลางปีทำให้ต้นยางไม่สมบูรณ์น้ำยางออกได้น้อยลง

**ภาคกลาง** เนื้อที่กรีดได้ในปี 2562 เพิ่มขึ้นเนื่องจากยางพาราที่ปลูกในปี 2556 จากการปลูกแทนไม้ผลสำหรับผลผลิตต่อเนื้อที่กรีดได้คาดว่าเพิ่มขึ้นเนื้อที่กรีดยางได้ส่วนใหญ่เป็นต้นยางพาราที่มีอายุอยู่ในช่วงให้  
ผลผลิตสูง สำหรับ**ภาคตะวันออก**เมื่อปีที่แล้วมีฝนตกชุกทำให้จำนวนวันกรีดได้ลดลง แต่ปีนี้คาดว่าจำนวนวันกรีดเพิ่มขึ้น ประกอบกับต้นยางสมบูรณ์ดีทำให้ผลผลิตต่อเนื้อที่กรีดได้และผลผลิตเพิ่มขึ้นด้วย

**ภาคใต้** เนื้อที่กรีดได้ในปี 2562 เพิ่มขึ้นเนื่องจากยางพาราที่ปลูกในปี 2556 ซึ่งปลูกแทนสวนไม้ผล พื้นที่นา และบางส่วนจากการโค่นยางพาราที่อายุมากเพื่อปลูกทดแทน เริ่มกรีดได้ในปีนี้ สำหรับผลผลิตต่อเนื้อที่กรีดได้  
คาดว่าเพิ่มขึ้นเนื่องจาก เนื้อที่กรีดยางได้ส่วนใหญ่เป็นต้นยางพาราที่มีอายุอยู่ในช่วงให้ผลผลิตสูง เกษตรกรโค่น  
ยางที่อายุมากและให้ผลผลิตน้อยทิ้ง ประกอบกับฝนตกชุกในช่วงปลายปี 2561 จึงส่งผลต่อต้นยางมีสภาพสมบูรณ์ดี  
ให้น้ำยางเพิ่มขึ้นด้วย