**13**

**กุ้งขาวแวนนาไม**

**ปี 2562**

**เนื้อที่เลี้ยง** รวมทั้งประเทศ 212,410 ไร่ **เพิ่มขึ้น**จากปีที่แล้ว 627 ไร่ หรือร้อยละ 0.30

**ปริมาณการผลิต** รวมทั้งประเทศ 348,807 ตัน **เพิ่มขึ้น**จากปีที่แล้ว 2,935 ตัน หรือร้อยละ 0.85

**ผลผลิตต่อไร่ต่อปี** รวมทั้งประเทศ 1,642 กิโลกรัมต่อไร่ **เพิ่มขึ้น**จากปีที่แล้ว 9 กิโลกรัมต่อไร่   
หรือร้อยละ0.55

**คำชี้แจง** ปริมาณการผลิตกุ้งขาวแวนนาไมที่รายงานนี้เป็นผลผลิตรวมทั้งหมดในประเทศที่ขายและรายงานโดยมีหนังสือกำกับการจำหน่ายสัตว์น้ำ (MD) รวมถึงที่ผลิตขายโดยไม่ออกMD ซึ่งประมาณค่าจากผลผลิตที่เกิดจากลูกพันธุ์ที่มีการขายแบบมีหนังสือกำกับการจำหน่ายลูกพันธุ์สัตว์น้ำ (FMD) หรือไม่ก็ได้

**สถานการณ์การผลิต**

เนื้อที่เลี้ยงปี 2562 คาดว่ามีแนวโน้มใกล้เคียงกับปี 2561 แม้ว่าสถานการณ์ราคากุ้งตกต่ำ แต่คำสั่งซื้อจากต่างประเทศมีแนวโน้มใกล้เคียงกับปี 2561 ทำให้เกษตรกรยังคงพื้นที่เลี้ยงกุ้งเท่าเดิมเพื่อให้ไม่ให้มีการผลิตเกินความต้องการของตลาด สำหรับปริมาณการผลิตและผลผลิตต่อไร่ปี2562 คาดว่ามีแนวโน้มเพิ่มขึ้นเล็กน้อยเนื่องจากเกษตรกรมีการปรับตัวและบริหารจัดการที่ดีขึ้นปล่อยกุ้งในอัตราที่เหมาะสม ทำให้กำลังการผลิตต่อการปล่อยลูกกุ้งเพิ่มสูงขึ้น นอกจากนี้ภาครัฐมีการดำเนินการควบคุมการแพร่กระจายของโรคกุ้งจากต้นกำเนิดโดยจัดเจ้าหน้าที่เข้าตรวจสอบโรงเพาะฟักและอนุบาลทุกรอบการผลิต (Lot by lot) รวมทั้งประกาศรายชื่อโรงเพาะฟักที่ผ่านการควบคุมบน White list hatchery ให้เกษตรกรทราบและใช้ประกอบการตัดสินใจเลือกซื้อกุ้งคุณภาพ ทั้งนี้เพื่อควบคุมไม่ให้ลูกกุ้งที่ติดเชื้อและอ่อนแอถูกจำหน่ายให้เกษตรกร ช่วยในการลดต้นทุนแฝงที่เกิดจากการเกิดโรคในระหว่างการเลี้ยงกุ้ง ลดความเสี่ยงการใช้ยาปฏิชีวนะ และทำให้ผลผลิตกุ้งจากประเทศไทยมีระดับความปลอดภัยของอาหารเป็นที่ต้องการของผู้บริโภคทั้งในประเทศและต่างประเทศ